
KHAWAATEEN KE LIYE BASHAARATEIN 



(1) EkNekaurat70 mardaonseafzaLhai 

(2) Haamela aurat ki 2 rakat namaz baghair haameLa 
aurat ki 80 rakaton se behtar hai,us ki raat ibaadat ki raat, 
aurdin rozay me shumaar hota hai. 

(3) Jab kisi aurat ka bachcha paida ho jaae to us ke Liye 
70 saal ki namaz aur rozay ka sawaab Likha jaata hai, aur 
bachcha paida hone me jo takleef bardaasht karti hai,har 
rag ke dard par 1 Haj ka sawaab likha jaata hai. Agar 
bachcha paida hone ke baad 40 din ke andar faot ho jaae 
to us ko shahaadat ka darja ata hoga. 

(4) Jab bachcha roe, maa bud-dua diye baghair doodh 
pilaae to usko 1 saal ki namaz aur rozay ka sawaab milega. 

(5) Jo aurat apne bachche ko doodh pilaati hai, Allah 
ta'aaLa 1,1 qatre par 1,1 neki ata farmaate hain. 

(6) Jo aurat apne bachche ke rone se raat bhar na so 
sake, Allah ta'aala us ko 20 ghulaam aazaad karne ka ajr 
dete hain. 

(7) Jo aurat apne bachche ki beemaari ki wajah se so na 
sake aur apne bachche ko aaraam dene ki koshish kare,to 
Allah ta'aala us ke jumLa gunaah maaf kar dete hain aur us 
ko 12 saal maqbool ibaadat ka sawaab milta hai. 

(8) Jabshaohar pareshaan haalghar aae aur us ki beewi 
us ko marhaba kahe aur tasalli de to Allah ta'aala 1/2 
jihad ka sawaab ata farmaate hain. 

(9) Jo aurat apni gaae bhaens (<! doodh bismillah 
shareef padh kar dohay, woh jaanwm us tiurat ko duaien 
deta hai. 

Arz-e-Murattib 

Har Musalmaan par laazim hai ke apni aulaad ke 
baaligh hone se pehle tamaam bunyaadi deen ke 
ahkaam se waaqif karwain taake woh amal kar ke 
dunya-o-aakhirat me surkhru o kaamraan hon. 
Islam me Paaki-O-Naapaaki ke masaael ko bunyaadi 
haisiyat haasil hai, is ke baghair koi ibaadat qaabll- 
e-qubool nahi banti. Agar baaligh hone se pehle 
waalidaen-o-sarparaston ne waaqif nahi karwaaya 
hai,to woh Allah ke yahan zaroor jawaabdeh honge. 
Ab baaligh hone ke baad aulaad par khud laazim hai 
ke woh deeni ahkaam se baa khabar hojaaen warna 
sakht mehroomi hogi. Huzoor (saws) ka irshaad-e- 
giraami hai: Miftaahul Jannati As-Salaah, wa 
miftaahus Salaah,At-Tahoor (Jannat ki kunji namaz 
hai aur namaz ki kunji paaki-o-tahaarat hai). Is ke 
baawajood deen se doori-o-naawaaqifiyat ki wajah 
se aaj soorat-e-haal ye hai ki naojawaan to 
naojawaan, 50-60 saal ki boodhi bhi Islam ki 
ibtedaai paakeezah taaleemaat, paaki-o-naapaaki 
ke masaael se bhi naa-aashna hai,yeh tak pata nahi 
ke wazu kaise kiya jaata hai, kab toothta hai,ghusl ka 
kya tareeqa hai,kabzaroori hota hai,kabnahi,phirto 
namaz rozah ka Allah hi haafiz hai,phir bhi jaanne ki 
zaroorat mehsoos nahi hoti.Agar ehsaas ho bhi jaae 

to beja sharm ki nazar ho jaata hai,nateejatan jaahil 
ke jaahil hi rehte hain. Soorat-e-haal ki sangeeni ko 
dekhte huwe daaiyah huwa ke paaki naapaaki ke 
aham masaael aur khawaateen se mutaaliq masaael 
aam faham andaaz me mukhtasaran tarteeb dekar 
shaae kiya jaaen. Tawakkulan alallaah ye risaala 
banaam Paaki Naapaaki ke Masaael-O-Khawaateen 
se mutaaliq Zaroori Masaael shaae kiya ja raha hah 
Allah Rabbul Izzat se dua hai ki is risaaleh ke nafe ko 
Aam-o-Taam farmaien,Aameen. 



—Ahmed Abdullah Tayyib 

22Jamaadi-ul-Awwal,1434H 



i 



Taqreez 

Az - Hazrat Maulana Shah Mohammad Jamal ur 
Rahman saheb daamat barakaatuhum, Ameer-e- 
Millat-e-lslamiah,Andhra Pradesh. 

Bismiheeta'aala 

Mohtaramul muqaam Hazrat Maulana 
Ahmed Abdullah Tayyib saheb madde-zillahoo ne 
Islam me Tahaarat-O-Paaki ki ahmiyat ki bunyaad 
par bilkhusoos khawaateen jo in masaael se aagaah 
nahi rehteen, aagaah karne ke maqsad se paaki 
naapaaki ke masaael aur khawaateen se mutaaliq 
zaroori masaael ke unwaan ke saath 1 chhota sa 
kitaabcha aam faham, saadi zabaan me murattab 
farmaaya hai Banday ne is ko mulaaheza kiya aur 
aammatun-naas ke liye mufeed paaya.Zaroorat hai 
ke naawaaqif afraad tak unki apni apni zabaano me 
is tarah ke kitaabche aam kiye jaaen take 
zarooriyaat-e-deen se waaqifiyat haasil hosake aur 

i 

un ke kiye jaane waale aamaal masaael ki raoshni 
me durust taor par anjaam paa saken. Allaha ta'aala 
is ko naafe banaae aur Maulana maosoof ki 
kaawishon ko sharf-e-qubooliyat bakhshe. 



Najaasat ki 2 qisme hain: Hukmi aur haqeeqi. 

1. NAJAASAT-E-HUKMI:- Us haalat ko kehte hain jis 
ko shariat ne naapaak qaraar diya hai, jaise janaabat 
ki haalat aur be-wazu hone ki haalat. Is se paak hone 
ka tareeqa ghusl aur wazu hai jis ki tafseel aagay 

aaegi. 

2. NAJ AASAT-E-H AQEEQI : Un ashya ko kehte hain jin 
ko shariat ne naapaak qaraar diya ho, jaise peshaab 
aur paakhaana. Is ki 2 qismehain:- 

(1) Najaasat-e-Ghaleezah 

(2) Najaasat-e-Khafeefah. 

NAJAASAT-E-GHALEEZAH : - Aadmi ka peshaab, 
paakhaana, khwaah doodh-peete bachche ka hi 
kyun na ho,mani,mazi,vadi,peep,behta hua khoon, 
haez-o-nifaas ka khoon, sharaab.haraam jaanwaron 
ka peshaab, murghi aur batakh ki beet, tamaam 
Haraam-o-Halaal jaanwaron ka paakhaana, yen sab 
najaasat-e-ghaleezah hain. 

NAJAASAT-E-KHAFEEFAH : - Halaal jaanwaron ka 
peshaab, haraam parindon ki beet najaasat-e- 
khafeefahhai. 

NAJAASAT-E-GHALEEZAH KAHUKUM :-Agargaadhe 
jism waali hai jaese paakhana, to saadhe teen 

maasha wazan tak maaf hai; aur agar patli ho, jaise 
peshaab aur sharaab, to woh rupae. ke sikke ke 
baraabar maaf hai. 

NAJAASAT-E-KHAFEEFAH KA HUKUM : - Chaothaai 
kapde ya chaothaai Azw se kam ho to maaf hai. Maaf 
hone ka matlab yeh hai ke agar utni najaasat badan 
ya kapde par lagi ho aur namaz padh le to namaz ho 
jaaegi magar makrooh hogi aur jaan boojh kar utni 
najaasat bhi lagi rakhna jaaez nahi hai. 

ZAAHERI NAAPAAKI DOOR KARNE KA TAREEQA - 

Najaasat kapde ya badan par lag jaae to paani se 
teen martaba dhone se paak ho jaata hai, laikin 
kapde ko har martaba nichodna bhi zaroori hai aur 
jin cheezon ka nichodna mushkil haijaese borya aur 
dari (Shatronji),unke paak karne ki sooratyeh hai ki 
ek martaba unhe khoob dho kar chhod diya jaae, jab 
paani khushk ho jaae aur qatre tapakna band ho 
jaaen to phir doosri martaba dhoya jaae, isi tarah 
teen dafa dhone se paak ho jaaega, bartan 
waghairah paak karne ka bhi yahi tareeqa hai. 

CHAMDAY KI CHEEZEN : jaise joota, aur lohay ki 
cheezen aur chaandi sona,taamba, aluminium, peetal 
waghairah, dhaat ki cheezen aur sheeshe ki bani 





huwi cheezen aur cheeni ke bartan,ye tamaam jab 
saaf hon aur khurdura-pan na ho, to aesi tarah ho 
jaate hain,zameen jab khushk ho jaae aur najaasat 
ka asar,rang boo jaata rahe to paakho jaati hai. 

PAANI KABAYAAN :- Baarish ka paani,chashme ka 
paani aur kunwen aur nadi aur samandar ka paani, 
pighli huwi baraf ka paani, baadalon ka paani, bade 
taalaab aur bade hauz ka paani flis ki Lambaai 10 
haath aur chaodaai 10 haath ho),yeh sab paak hai. 
Insaan ka jhoota paani paak hai. Aese hi tamaam 
halaal jaanwar jaise gaae, bhains, bakri, kabootar, 
faakhta waghairahjn sab ka jhoota paani paak hai. 
Billi (basharteke faoran chooha na khaaya ho), 
chhipkali, chooha, najaasat khaane waali murghi, 
kawwa, shikrah, cheeL aur tamaam haraam 
jaanwaron ka jhoota makrooh hai. Kutta, khinzeer 
aur shikaari chaopaae ka jhoota naapaak hai. Waise 
bhi billi jo chooha ya aur jaanwar kha kar paani pi le, 
uska jhoota bhi naapaak hai Jis aadmi ne sharaab 
piya suwwar ka gosht khaya aur faoran paani pi liya 
woh jhoota paani bhi naapaak hai. Paak paani me 
thodi si najaasat gir jaae to paani naapaak ho jaata 
hai. Bada hauz jo 10 haath Lamba aur 10 haath 
chaoda ho aur taalaab aur behte huwa paani me 

najaasat girne se naapaak nahi hota, magar yeh ke 
paani ka rang,boo,mazah badaljaae to yeh paani bhi 
naapaak ho jaata hai. 



KUNWEN KA BAYAAN (BAAOLI) : - Agar najaasat-e- 
ghaleezah ya khafeefah kunwen me gir jaae ya koi 
behte huwe khoon waala jaanwar kunwen me gir kar 
mar jaae ya aisa jaanwar gir jaae jis ka jhoota 
naapaak hai to kunwa naapaak ho jaaega aur woh 
halaal ya haraam jaanwar jin ka jhoota naapaak nahi 
aur un ke badan par najaasat bhi na ho,agar kunwen 
me gir jaae aur zinda nikal aae to kunwa naapaak na 
hoga, albatta un par najaasat lagi ho ya peshaab 
paakhaana kar dene ka yaqeen ho to kunwa naapaak 
ho jaaega. 

KUNWE KE PAAK KARNE KE 5 TAREEQE :- 

1) Jab kunwe me najaasat gir jaae to tamaam paani 
nikaalne se paak ho jaaega. 

2) Aadmi, suwwar, kutta, bakri ya un ke baraabar ya 
un se bada koi aur jaanwar kunwe me gir kar mar 
jaae to saara paani nikaala jaaega. 

Behte hue khoon waala jaanwar kunwe me gir 
kar phool jaae ya phat jaae to tamaam paani 
nikaala jaaega khwaah jaanwar chhota ho ya 
bada. 



4) Kabootar, murghi, billi ya itna hi bada koi aur 
jaanwar kunwe me gir kar mar gaya,lekin phoola, 
phata nahi to 40 doL paani nikaala jaaega. 

5) Chooha ya chidya ya itna hi bada koi aur jaanwar 
kunwen me gir kar mar gaya to 20 dol paani 
nikaala jaaega. 20 ki jagah 30,aur 40 ki jagah 60 
dol paani nikaalna mustahab hai aur is qadr 
paani nikaalne ke baad dol, rassi, kunwaan, har 
cheez paakhojaaegi. 

WAZU KARNE KATAREEQA 

Paak-o-saaf bartan me paani le kar oonchi 
saaf jagah qible ki taraf munh kar ke baethe aur dil 
me yeh iraada kare ke naapaaki door karne aur paaki 
haasil karne aur namaz ke durust hone ke liye wazu 
karti hoori, phir bismillaah padhe aur dono haath 
pohnchon tak 3 martaba dhoe, phir teen martaba 
daahine haath me paani le kar kulli kare aur 
miswaak kare, miswaak na ho to ungli se daant saaf 
kare, phir 3 dafa naak me paani daale aur baaen 
haath se naak saaf kare, phir 3 dafa dono haath me 
paani le kartamaam munh dhoe,peshaani ke baalse 
thoodi ke neeche tak 1 kaan ki lao se doosre kaan ki 




Lao tak munh dhona chaahie, phir kohniyon samait 
dono haath 3,3 martaba dhoe,awwaldaahina haath 
dhoe, phir baayaan, phir dono haath paani se tar kar 
ke tamaam sar ka masah kare. 



SAR KE MASAH KARNE KATAREEQA YEH HAI KE 



angothe aur kalime ki ungli ko alaaheda rakhe aur 
dono haath ki baaqi ungliyon ke siron ko mila kar 
tamaam sar par phere. Phir kalime ki ungli kaan ke 
andar aur angotha kaan ke oopar phere aur dono 
haath ki pusht garden par phere. Is ke baad awwal 
daahina paer, phir baayaan paer takhno samait 3,3 
dafa khoob achhi tarah dhoe ke koi jagah sobkhi na 
rahe. Ab wazu poora ho gaya. Wazu ke baad yeh dua 
padhe: Allaahummaj'alnee minat tawwaabeerla 
waj'alnee minal mutatahhireena waj'alnee min 
'ibaadikassaaliheen. 



(Wazu me baaz aamaal zaroori hain jin ke choot 
jaane se wazu nahi hptajn ko farz kehte hain.) 



FARAAEZ-E-WAZU :- Wazu me 4 farz hain: 

% - -i * 5- * ■ ' * 

(1) Peshaani ke baaion se thoodi ke neeche tak aur 
1 kaan ki lao se doosre kaan ki tab tak munh 
dhona. 



(2) Dono haath kohniyon samait dhona. 

(3) Chaothaai sar ka masah karna. 

(4) Dono paer takhno samait dhona, agar in me se 
koi amalchoot jaeya raai baraabar jagah reh gai 
towazuoahoga. 

Note : Nakhun par nail polish lagi ho tho wazu nahi 
hota,Mahendi lagane mein koi harj nahi.balke aurat 
ke liye mahendi lagana sunnat hain. 

Baaz aamaal aise hain jin ke choot jaane se wazu 
ho to jaata hai magar naaqis hota hai, in ko 
sunnat kehtehain. 

WAZU Kl SUNNATIEN : 

(1) Niyyat karna 

(2) Bismillaahpadhna 

(3) Teen teen baar dono haath gatton tak dhona 

(4) Miswaak karna 

(5) 3 baar kulli karna 

(6) 3 baar naak me paani daalna 

(7) Haathon aur paaun ki ungliyon ka khilaal karna 

(8) Harazwkoteen martaba dhona 

(9) 1 martaba tamaam sar ka masah karna 

(10) Dono kaan ka masah karna 




(11) Tarteeb ke muwaafiq wazu karna 

(12) Pae dar pae wazu karna, pehla azw khushk no 
ho paae ke doosra dhul jaae 

(13) Pehledaahenaazwdhona,phirbaayaan. 



Baaz aamaal aise hain ke unke karne se sawaab 
zyada hota hai aur na karne se koi nuqsaan nahi 
hota,un ko mustahab kehte hain. 



WAZU KE MUSTAHABBAAT 



Oonchi jagah par baethna 

Qible ki taraf munh karna 

Khud wazu karna,doosre se madad na lena 

Zabaan se wazu ki niyyat karna 

Har azu dhote waqt Bismillaah aur hadees me 
aaihuwiduapadhna 

Dheeli angothi aur chhaLle ko harkatdena (agar 
angothi tang ho to usko harkat de kar neeche 
paani pohnchaanazaroori hai 

(7) Daaen haath se kulli karna aur naak me paani 
dalna (8) Baaen haath se naaksaaf karna 

(9) Gardan ka masah karna 

(10) Wazu karte waqtdunya ki baatein na karna 

(11) Har azu komal kar achitarah dhona 

(12) Munaasib miqdaar me paani kharch karna, na 
zyada tangi kare,na zyada fuzool paani bahaae 

(13) Namaz ka waqt aane se pehle wazu se faarigh 



ho jaana 

(14) Wazu se bacha huwa paani khade ho kar peena 

(15) Wazu ke baad 2 rakat nafil shukraana ki padhna, 
is koTahiyyatulWazu kehte hain. 

WAZU KOTODHNE WAALI CHEEZEN :- 

(1) Paakhaana peshaab karna ya in dono raaston se 
kisi aur cheez ka nikalna 



(2) Hawa ka peechhe se nikalna 



(3) 



Badan ke kisi bhi muqaam se khoon ya peep ka 
nikalna 



(4) 
(5) 



Munh bhar kar qae karna 
Munh se khoon nikalna 



(6) Laitkar ya sahaara laga kar sona 

(7) Beemaari ya kisi aur wajah se be-hosh ho jaana 

(8) Deewaanahona 



(9) 



Namaz me aisi tarah qehqaha lagaana ke paas 
waala sun le, in sab sooraton me wazu toot 
jaatahai. 



Mas alah :- Apna ya doosron ke satar ko dekhne se 
yyazM nahi toothta, agarche ke doosre ke satar ko 
dekhna naa-ja^ezhai,. 

Har hafta naakhun kaatna, naaf se neeche aur 
baghal ke baal door kar ke naha dho kar badan ko 
saaf suthra karna mustahab hai,har hafta na ho to 
15 din me,zyadasezyada40din me,ussezyada ki 
ijaazat nahi. Agar 40 din guzar gae, baal door na 
kiye togunahgaarhogi. 



Mas alah : - Aurat blade ya ustare se baal door kar 
sakti hai, lekin behtar nahi, baal door karne waali 
cream waghairah istemaal kar ke baal saaf kare. 

GHUSLKABAYAAN :- 

Ghusl ke maana nahaane ke hain,aur shariat-e-lslam 
me nahaane ka yeh tareeqS hai ke awwal dono haath 
gatton tak dhoe, phir istenja kare aur badan se 
naapaaki door kare, phir wazu kare, phir thoda paani 
daat kar badan ko haathon se khoob male, phir saare 
badan par 3 martaba paani bahaae, kulli kare aur 
naakme paani daale. 



GHUSL ME 3 FARZ HAIN:- 

(1) Kulli karna 

(2) Naak me paani daalna . 



(3) Tamaam badan par paani bahaana,agar in me se 



koi baat chhootegi ya badan khushk reh gaya to 
ghuslna hoga. 



GHUSL ME 5 SUNNATEN HAIN : - 



(1) Badan par jo naapaaki lagi ho, awwal usko 
dhona 



(2) Wazu karna 



(3) Tamaam badan par 3 martaba paani bahaana 

(4) Badan ko achhi tarah malna 

(5) Naapaaki door karne ki niyyat karna. 



Tambeeh : - Niyyat dil ke iraade ka naam hai, 
zabaan se niyyat ke alfaaz kehne ko izhaar-e- 
niyyat kehte hain. Baaz khawaateen Arabi me 
niyyat ke alfaaz kehne ko aur dua padhne ya 
padhwa kar paani par dam karne ko zaroori 
samajhti hain aur yeh khyaal karti hain ki baghair 

is ke ghusl nahi utarta,mehaznaadaani-o-jahaalat 
hai,shariat me iski koi asl nahi. 



Mas alah :- Be-pardagi ka andesha na ho to baghair 
kapde pehne barhana ghusl kar sakti hain, barhana 
hone se ghusl aur wazu me farq nahi aaega. Isi wazu- 
o-ghuslse namaz padh sakti hai,albatta barhana 

hone ki haalat me baith kar nahaae, is me parda 
zyada hai. 



Mas alah :-Naaf se le kar ghutne ke neeche takdoosri 
aurat ke saamne bhi badan kholna gunah hai, baaz 
auraten doosri aurat ke saamne barhana ho kar 
nahaati hain, badi be-ghairati aur gunah ki baat hai. 
Khusoosan zachchah ko nehlaate waqt barhana 
hone par auratien majboor karti hain, buri baat hai, 
parhez karna chaahie. Jo baaten wazu me mustahab 
hain, wahi ghusl me bhi mustahab hain, albatta 
barhana ho to qible ki taraf munh na kare aur na koi 
dua padhe aur na baat cheet kare. 

GHUSL KAB WAAJIB HOTA HAI ? 

(1) Jima, ya'ni ham-bistari ke baad Mard-o-Aurat 
dono par ghusl karna waajib aur zaroori hai,chaahe 
inzaalhoya na ho,ya'ni mani nikle ya na nikle 

(2) Sote ya jaagte me mani ka shehwat ke saath 
nikalne se ghusl waajib ho jaata hai. 



Tambeeh :-Jawaani ke josh ke waqt awwal awwal 
jo paani nikalta hai aur uske nikalne se josh aur 
zyada hota hai, kum nahi hota, usko mazi kehte 
hain,uske nikalne se wazu toothta hai,ghusl 



waajib nahi hota aur khoob maza aa kar jab ji bhar 
jaata hai,us waqt jo nikalta hai us ko mani kehte 
hain. Dono me farq yeh hai ke mani nikalne se jee 
bhar jaata hai, josh khatm hojata haijis se ghusl 
waajib ho jaata hai.Hum bistari se mard wa aurat 
ka wazan aur pahene hue kapde bistar na paak 
nahi hote magaryeh ke koi najazath lage jae 

(3) Haez-o-Nifaas ke baad aurat par ghusl vyaajib hai. 

Bila wajah janaabat ya'ni naapaaki ki haalat me 
rehna buri baathai. 

Huzoor (saws) ka irshaad-e-giraami hai: Jahan junubi 
ho, wahaan rehmat ke fafishte nahi aate.ls liye ghusl 
me taakheer na kare, itni taakheer karna ke namaz 
khatre me pad jaae, gunaah hai. Raat me ghusl ki 
haajat ho jaae to faori ghusl zaroori nahi. Haan, 
namaz se pehle pehle ghusl kar le. 

TAYAMMUM KABAYAN 

Jab paani na mile ya paani istemaal karne se 
beemaar hone ya marz ke badhne ka andesha qawi 
ho to tayammum karna jaaez ho jaata hai. Paani na 
milne ki chund sooraten hain: 



(1) Paani 1 meel door ho ya kisi dushman ya darinde 
ya kisi moozi jaanwar ke khaof se paani na le sakta 
ho. 

(2) Ya thoda paani apne paas maojood hai magar 
dar hai ke agar is ko wazu me kharch kar diya to pyaas 
ki takleef hogi. 

(3) Ya kunwaan maojood hai magar dol, rassi 
maojood nahi hai. 

(4) Ya paani maojood hai magar yeh shakhs uth kar 
le nahi sakta aur doosra aadmi maojood nahi, in sab 
sooraton me tayammum karna jaaez hai. Aise hi jab 
apne tajrube se gumaan-e-ghaalib hojaae ya kisi 
tajrube kaar hakeem ya doctor ke kehne se maaloom 
ho ke paani ke istemaal karne se beemaar ho jaaega 
ya maraz badh jaaega to tayammum karna durust hai. 
Mahaz apne khyaal se tayammum karna durust nahi 
hai. 

TAYAMMUM KARNE KATAREEQA 

Awwal niyyat kareke naapaaki door karne aur riamaz 
padhne ke liye tayammum karti hoon, phir dono 
haath paak mitti par rakhe zyada mitti lag jaae to 
phoonk se uda de aur dono haath ko munh par is 
tarah pher le ke koi jagah khaali na reh jaae, 1 baal 



baraabar jagah bhi chhootegi to tayammum na hoga. 
Phir doosri baar haath mitti ke dhele par rakhen, 
pehle baayen haath ki chaar ungliyaan seedhe haath 
ki ungliyon ke sire ke neeche rakh kar kheenchte 
huway kohni tak Le jaae aur hatheli ko seedhe haath 
ke oopar ki taraf kohni se kheenchte huway laae aur 
angothe ko seedhe haath ke angothe ki pusht par 
phere. Is tarah tamaam seedhe haath par masah ho 
jaaega. Phir isi tarah seedhe haath ko baayen haath 
par phere, phir ungliyon ka khilaal kare. Wazu aur 
ghusl dono ke liye tayammum karna durust hai aur 
dono ka 1 hi tareeqa hai. 

Tayammum me 3 farz hain : - Awwal niyyat karna, 
doosre dono haath mitti par rakh kar munh par 
pherna, teesre dono haath mitti par rakh kar dono 
baazuon ko kohni samait malna. Paak mitti, rait, 
pathar,choona,mitti ke kachche aur pakke bartan aur 
mitti ki kachchi ya pakki eent. Saaf dhule huwe 
paththar par bhi agarcheke us par gard na ho, un sab 
par tayammum karna jaaez hai. Aise hi agar kisi 
cheez par ghubaar pada ho to us se bhi tayammum 
karna jaaez hai. Lakdi, sona, loha, chaandi, taamba, 
aluminium,sheesha,kapda,raakh,in sab cheezon par 
durust nahi hai. Aise hi har woh cheez jo aag me 



daalne se jal jaae ya pighal jaae, us par tayammum 
durust nahi. 



NAWAAQIS-E-TAYAMMUM :- 



Jin cheezon se wazu toothta hai, unse tayammum bhi 
tooth jaata hai aur ghusl ka tayammum sirf janaabat 
se toothta hai, agar paani na milne ki wajah se 
tayammum kiya tha to woh paani par qudrat haasil 
ho jaane se tooth jaata hai. Agar tayammum karke 
namaz padhli, phir paani mil gaya to namaz durust 
hogi,dobaara laotaane ki zaroorat nahi hai. 

Mas alah :-Agar badan parzakhm ho aur us jagah ka 
dhona bhi zaroori hai to agar zakhm ko paani 
nuqsaan na de to us jagah ka dhona zaroori hai, agar 
paani nuqsaan deta ho to zakhm par tar haath pher 
le, dhone ki zaroorat nahi hai, agar zakhm par patti 
bandhi ho ya phaaya laga ho jis ke hataane me 
takleef ka andesha ho to us waqt zakhm ko na khole, 
oopar hi tar haath pher le, baqiya dhole, agar badan 
ka aksar hissa zakhmi ho to tayammum kare, wazu ki 
zaroorat nahi hai. 



HAEZKABAYAN 



Aurat ko aam taor par har maheena raham se aane 
waala khoon haez kehlaata hai. 



Mas alah :- Haez ki kum se kum muddat teen din teen 
raat hai,ya'ni 72 ghante. Issezara bhi kum hotowoh 
haez nahi balke istehaaza ya'ni beemaari hai. 

Mas alah : - Khoon ka musalsal aata rehna zaroori 
nahi, shuru me thodi der khoon aaya phir band 
hogaya, phir doosre teesre din aaya, tab bhi shariat 
me yeh sab khoon hi shumaar hoga. 

Mas alah :- Haez ki zaaed se zaaed muddat 10 din, 10 
raat hai, is se zaaed jo khoon aae wo istehaaza hai. 
ya'ni beemaari hai 

Mas alah : - 2 haez ke darmiyaan paak rehne ki 
muddat shariat me kum az kum 15 din hai,zyada ki 
koi muddat nahi, jitne maheene bhi khoon na aae, 
paakshumaarhogi. 

Mas alah :- Kisi ko hamesha 3 din ya 4 din khoon aata 
tha,phir kisi maheene me zyada aa gaya,lekin 10 din 
se zyada nahi aaya,woh sab haez hai,aur agar 10 din 
se bhi badh gaya to jitne din pehle aadat ke hain, 
utna to haez hai,baaqi istehaaza hai. Iski misaalyeh 
hai ki kisi ko hamesha 3 din haez aane ki aadat hai, 
lekin kisi maheene me 9 din ya 10 din raat khoon 
aaya to yeh sab haez hai,agar 10 din raat se 1 minute 




VMM 



zaaed aae to wahi 3 din haez ke, baaqi dino ka 
istehaaza hai. In dino ki namaaze qaza padhna 
waajibhai. 

Mas alah :- Kisi aurat ki aadat badalti rehti hai. Kisi 
maheene 3 din,kabhi 4din,kabhi 8 din,10 din raat ke 
andar hai to haez hai, is se badh jaae to yeh dekhe ke 
us se pehle kitne din khoon aaya, wo haez hai, baaqi 
istehaaza hai. 

Mas alah : - Kisi ladki ne pehli martaba khoon dekha 
aurwoh band hi nahi hota,kai maheene jaari raha,to 
jis din khoon aaya hai, us din se 10 din raat haez hai, 
uske baad 20 din istehaaza, phir 10 din raat haez, 20 
din istehaaza hai. 

NIFAAS KABAYAAN 

Bachcha paida hone ke baad jo khoon aata hai us ko 
nifaas kehte hain. 

Mas alah : - Nifaas ki muddat zaaed se zaaed 40 din 
hain, kum ki koi had nahi, kisi ko thodi dair aa kar ruk 
jaae, wo bhi nifaas hai, agar bilkul bhi na aae tab bhi 
bachcha paida hone ke baad nahaana waajib hai. 

Mas alah :- Kisi ka hamal gir gaya to agar bachche ka 





1 aadh azw bhi ban gaya ho,girne ke baad jo khoon 
aae, woh bhi nifaas hai.Agar koi azw nahi bana,gosht 
hi gosht hai,us ke girne ke baad ka khoon nifaas nahi. 

Mas alah :-Agar khoon-e-nifaas 40 din se badh jaae 
aur ye pehLa bachcha hai to 40 din nifaas ke hain, 
jitne zaaed hain, istehaaza hai. 40 din ke faori baad 
naha kar namaz shuru kar de, khoon band hone ka 
intezaar na kare.Agar yeh pehLa maoqa na ho,balke 
pehle ki aadat maaloom ho to pehle jitne din khoon 
aaya, wo nifaas hai, baaqi istehaaza.masalan kisi 
aurat ko pahele viladath ke baad 20 din khoon aaya 
tha eis martaba viladath ke baad 45 din tak khoon 
aata raha tho 20 din haez hain aur 25 din eistehaza. 

Masalah :-Jab bhi nifaas ka khoon band ho jaae,faori 
naha kar namaz shuru kar de,agar nahaana nuqsaan 
kare to tayammum kar ke namaz shuru kar de,40 din 
ka intezaar na kare. 

HAEZ-O-NIFAAS KE AHKAAM :- 

Haez-o-nifaas ke zamaane me namaz padhna aur 
rozah 



rakhna durust nahi,albatta farq yeh hai ke namaz to 
bilkulliyah maaf ho jaati hai,paakhone ke baad bhi 

us ki qaza waajib nahi, lekin rozah maaf nahi hota, 
paakhone ke baad qaza rakhne padenge. 





Mas alah : - Haez-o-nifaas ki haalat me aurat ka 
badan aur paseena naapaak nahi hota, albatta agar 
koi najaasat lagi ho to aur baat hai.agar najasath ka 
asar badan ya kapde ya bistar par lag jaae to najaasat 
ki wajah se badan-o-kapda ya bistar naapaak hoga 
warnanahi. 

Mas alah : - Haez-o-nifaas ke zamaane me mard se 
ham-bistari sohbat karna durust nahi Haram hai, is ke 
alaawa sab baatein durust hain jaise saath khaana, 
peena,letna lipatna waghairah. 

Mas alah : - Aadat ke mutaabiq jab khoon band ho 
jaae to ghusl ke baad sohbat ki ijaazat hai ya 1 namaz 
ka waqt guzar jaae tab durust hai. 

Mas alah : - Aadat se pehle khoon band ho jaae to 
naha kar namaz padhna waajib hai laikin sohbat ki 
ijaazat nahi, aadat ke din poore hone ke baad ijaazat 
hai. 

Mas alah : - Masjid me jaana, Kaaba-e-Shareef ka 
tawaaf karna,Ouran-e-Majeed ka padhna aur choona 
jaaez nahi, albatta juzdaan ya rumaal waghairah me 
lipta huwa ho to chhu sakti hai. 





Mas alah : - Haez-o-nifaas ki haalat me Quran-e- 
Shareef na padhe, haan, 1 aayat se kum ya aayat ka 
tukda zabaan se ada karne ki baaz Ulama ke nazdeek 
ijaazat hai. 

Mas alah :-Jo aurat bachchon ko Quran padhaati hai, 
woh Quran ke hijje kara sakti hai,rawaan padhwaana 
ho to poori aayat na padhaae. 

Mas alah : - Khaane peene ke shuru me BismiLla 
hirrahmaa nirraheem aur baad me alhamdu lillaah 
kehne me koi haraj nahi hai, kyunke yahan tilaawat 
maqsood nahi. 

Mas alah :- Allah ka zikr,durood-e-shareef,istighfaar 
waghairah jaaez hai. 

Mas alah :-Mukhtalif mawaaqe ki duaien,tasbeehaat 
padhti rahe. Isi tarah Quran ki aayaton ko dua ke taor 
par padhna jaaez hai, jaise Rabbanaa aatinaa fid 
dunya hasanah, wa fil aakhirati hasanah, wa qinaa 
azaaban naar waghairah. 

Mas alah : - Naapaaki ke zamaane me bhi namaz ke 
waqt wazu kar ke kisi paak jagah baith kar zikr, 
istighfaar karti rahe taake namaz ki aadat na chhoote. 

Mas alah :- Kisi aurat ne haez ki haalat me sajdah-e- 
tilaawat ki aayat suni to sajdah us ke zimme waajib 
nahi. 





Tambeeh : - Maaloom hua ke bohat si jagah 
auratein nifaas ke ayyaam me poore 40 din tak 
naapaak shumaar karti hain chaahe khoon us se 
kitne hi din pehle band ho gaya ho,yeh ghalat baat 
hai. Is tarah rehna haraam hai, balke jahan khoon 
band hua aur andaaza ho gaya ke ab nahi aaega to 
ghusl kar ke namaz shuru kar de. Ghusl ka tareeqa 
wahi hai jo pehle bayan hua hai. 5 ghusl zaroori 
khyaal karna, chhetti ka ghusl, chhote chhille ka 
ghusl, bade chhille ka ghusl, yeh sab bekaar 
baaten hain. 




ISTEHAAZAH KEAHKAAM : - 

Mas alah Mustahaazah aurat ko har farz namaz ke 
waqt mustaqil wazu karna padega. Maslan 1 aurat ko 
istehaazah ka khoon jaari hai, agar us ne Zohr ki 
namaz ke liye wazu kiya to yeh wazu Zohr ka waqt 
khatm hone tak rahega (ilia yeh ke wazu ko todne 
waali koi aur cheez pesh aa jaae jaese peshaab 
paakhaana,ke uske baad phirse wazu karna padega). 
Is me sunnatein,nawaafil,Ouran waghairah sab padh 
sakti hai.Jab Zohr ka waqt khatm ho jaae to Asr ke liye 
dobaarah wazu kare. Isi tarah jab Maghrib ka waqt 
shuru ho jaae to Maghrib ke liye wazu kare. 

Mas alah : - Wazu ka yeh hukum shariat me har us 
shakhs ke liye hai jo maazoor ho. Maazoor us shakhs 
ko kehte hain jis ko wazu todne waali cheez musalsal 
pesh aae, ke band na ho. Maslan peshaab ke khatre 
aate rehna ya riyaah ka baraabar khaarij hote rehna. 
Shariat me maazoor hone ke liye shart ye hai ke 
shuru me kum az kum 1 namaz ka poora waqt is tarah 
guzre ke wazu kar ke farz namaz bhi na padh sake. To 
ab yeh shakhs maazoor hai. Is ke baad doosre waqt 
me musalsal peshaab ka aana ya riyaah ka khaarij 
hona zaroori nahi balke 1, 2 martaba bhi ye aariza 



pesh aa jaae to woh maazoor hi rahega. Agar namaz 
ka 1 waqt guzar gaya,koi uzr pesh nahi aaya to ab yeh 
maazoor no hoga. 

Mas alah : - Istehaazah ki haalat me tamaam 
ibaadatein sahi hain, namaz maaf nahi. Agar khoon 
musalsal jaari rahe to har farz namaz ke waqt wazu 
kar ke namaz padhti rahe. 

Mas alah :- Khoon jaari hone ke sabab kapda naapaak 
ho jaata ho to namaz ke liye alag kapda rakhe, namaz 
kebaadnikaalde. 

Mas alah :- Namaz padhte hue agar kapda kharaab ho 
gaya to koi haraj nahi, namaz sahi ho jaaegi, lekin 
doosri namaz ke liye us ko dhona zaroori hai. 

Mas alah :- Kapde ka jo hukm hai,wahi badan ka bhi 
hukm hai, agar namaz ke waqt naapaak ho jaae to 
baad me dhole. 

Mas alah :- Istehaazah ki haalat me rozah rakhna bhi 
sahi aur zaroori hai.Aisehi masjid mejaana,Ouran-e- 
Kareem padhna aur chhoona bhi jaaez hai. Khulaasa 
ye ke ahkaam ada kame me mustahaazah aur paak 
aurat me koi farq nahi. 



Mas alah :- Khade ho kar namaz padhne me khoon 
aata ho aur baith kar padhne me na aata ho to baith 
kar namaz padhna zaroori hai. 

Mas alah : - Istehaazah ki haalat me jabke khoon jaari 
t\p to,shariat ne aisi haalat ko paak hi shumaar kiya 
hai, to mard se aisi haalat me sohbat karna bhi jaaez 
hai,koi harajaurgunaah nahi. 

Wazaahat :- Is risaale me aksar-o-beshtar pesh aane 
waale aam faham masaael hi zikr kiye gae hain.Jo 
masaael kabhi kabhi pesh aate hain ya aam faham 
nahi,un ko zikr nahi kiya gaya haLAisi koi haaLat pesh 
aa jaae to chaahie ke bila-taakheer apne mehram 
mardon ke zariye kisi motabar aalim-e-deen jo 
tajrubah kaar ho, se maaloom kar ke amal karen. 
Deen ka ilm haasil karne me aar na chaahiye.Wa maa 
taofeeqi iLLaa biLLaah. 



(10) Jo aurat bismillah padh kar aata goondhe ya khaana 
pakaae,Allah ta'aala uski rozi me barkatdaaldete hain. 

(11) Jo aurat zikr karte huway jhaadu de, Allah ta'aala us 
ko Khaana-e-Kaaba me jhaadu dene jitna sawaab inaayat 
karte hain. 

(12) Jo aurat apne shaohar ko Allah ke raaste me bhejay 
aur khud ghar me aadaab ki riaayat karte hue rahe,woh 
aurat mard se 500 saal pehle jannat me jaaegi aur 70,000 
farishton aur hooron ki sardaar hogi. Us aurat ko jannat 
me ghusl diya jaaega aur yaaqoot ke ghodon par sawaar 
ho kar woh apne khaandaan ka intezaar karegi. 

(13) Jo shakhs apni beewi ko rehmat ki nigaah se dekhe 
aur beewi shaohar ko rehmat ki nigaah se dekhe, to Allah 
ta'aala dono ko rehmat ki nigaah se dekhte hain. 



Waeed 

Uryaan libaas jis me pait aur peeth aur baazu khule 
huway hon ya jism ki saakht numaayaan ho ya baareek 
kapda jis me se badan dikhaai deta ho, aise kapde 
pehanne waali aur logon me khwaahesh rakhne waali 
auratein ya'ni ghair-mardon ke liye takalluf aur banaao 
singhaar kar ke apni taraf mutawajjeh karne waali 
auratein na to jannat me daakhil hongi aur na hi jannat ki 
khushbu un ko soonghne ko milegL 



Har musalman aurat par lazim hain kein na maheram 
mardon se parda Karen aur saathir libas eistemal Karen 
ke'poora badan chupa rahe 

